Éifeacht Véineas

Is feiniméan i síceolaíocht na haireachtála é an Éifeacht Véineas, a ainmníodh i ndiaidh phictiúir éagsúla de Véineas ina raibh sí ag breathnú isteach i scáthán, amhail Venus del espejole Velázquez, Venere allo specchio le Tiziano Vecellio, agus Véineas le Scáthán le Paolo Veronese. Ba é Marco Bertamini a tháinig air sa bhliain 2003.

Bíonn an tuiscint ag lucht féachana ar phictiúir den chineál seo go bhfuil Véineas ag féachaint ar a scáil féin sa scáthán. Mar sin féin, feiceann an lucht féachana aghaidh Véineas sa scáthán, agus níl siad díreach taobh thiar di, dá bhrí sin ní féidir leis an méid a fheiceann Véineas sa fhrithchaitheamh a bheith mar an gcéanna leis an méid a fheiceann an lucht féachana. Bheadh sé níos loighciúla dá dtiocfadh an lucht féachana ar an gconclúid go bhfuil Véineas ag féachaint ar scáil an lucht féachana, nó i gcás an tsuímh bhunaidh, ar scáil an phéintéara.

Leagann an taighde seo béim ar an bhfíric go bhféadfadh creidimh a bheith ag formhór na ndaoine atá ar neamhréir le feiniméin inbhraite. Tugtar fisic shaonta nó fisic iomasach ar an réimse seo.

Úsáidtear an éifeacht shíceolaíoch seo go minic sa cineamatagrafaíocht, nuair a thaispeántar aisteoir ag féachaint isteach sa scáthán, de réir dealraimh. Rud difriúil a fheiceann an lucht féachana ná mar a fheiceann an t-aisteoir, mar ní taobh thiar den aisteoir díreach atá an ceamara, ach is minic a roghnaítear suíomh an aisteora ionas go mbeidh a íomhá frámaithe go deas sa scáthán don cheamara.

Cé gur tagairt í ainm na héifeachta do bhean, Véineas, tá an éifeacht níos ginearálta. Feictear an éifeacht le hainmhí atá ag féachaint isteach sa scáthán, de réir dealraimh, i dtaipéisí La Dame à la licorne, áit a bhfeictear an t-aonbheannach ag stánadh ar a scáthíl féin agus é ar a ghlúine ar an talamh.

Rinne Bertamini agus a chomhghle liosta staidéir bhreise agus dheimhnigh siad go dtarlaíonn éifeacht Véineas le grianghraif freisin, agus sa saol dáiríre nuair a fheictear an duine agus an scáthán i seomra.

Gailearaí

Tagairtí

Catagóir:Teicnící scannánaíochta
Catagóir:Teicnící ealaíne
Catagóir:Aireachtáil
Catagóir:Scátháin san ealaín
Catagóir:Aireachtáil
Catagóir:Scátháin san ealaín